95/222/EHTY: Euroopan parlamentin päätös, tehty 5 päivänä huhtikuuta 1995, vastuuvapauden myöntämisestä komissiolle EHTY:n varainhoidosta vuonna 1993



Virallinen lehti nro L 141 , 24/06/1995 s. 0067 - 0074



EUROOPAN PARLAMENTIN PÄÄTÖS, tehty 5 päivänä huhtikuuta 1995, vastuuvapauden myöntämisestä komissiolle EHTY:n varainhoidosta vuonna 1993 (95/222/EHTY) EUROOPAN PARLAMENTTI, joka - ottaa huomioon EHTY:n kirjanpitoon 31. joulukuuta 1993 sisältyvät määrät (1), tilintarkastustuomioistuimen 30. kesäkuuta 1994 päivätyn kertomuksen, jossa vahvistetaan, että kirjanpito antaa oikean kuvan Euroopan hiili- ja teräsyhteisön taloudellisesta tilanteesta 31. joulukuuta 1993, sekä EHTY:n toiminnan tulokset tilivuodelta, joka päättyy samana päivänä, 1. Myöntää komissiolle vastuuvapauden EHTY:n varainhoidosta vuonna 1993 (liittäen tiedoksi luvut, jotka koskevat varainhoitovuoden 1993 hallinnollisen talousarvion toteuttamista); 2. Kehottaa puhemiestään välittämään tämän päätöksen sekä parlamentin huomautukset sisältävän päätöslauselman komissiolle, neuvostolle, tilintarkastustuomioistuimelle sekä EHTY:n neuvoa-antavalle komitealle ja huolehtimaan niiden julkaisemisesta Euroopan yhteisöjen virallisessa lehdessä (L-sarja). Pääsihteeri Enrico VINCI Puhemies Klaus HÄNSCH (1) Asiaan liittyvät taulukot on liitetty tämän päätösehdotuksen jälkeen (lähde EYVL N:o C 211, 2.8.1994) Taseet 31. joulukuuta 1993 ja 31. joulukuuta 1992 (määrät ecuina) - Ennen ylijäämän kohdentamista - >TAULUKON PAIKKA> - Ennen ylijäämän kohdentamista - >TAULUKON PAIKKA> Tuloslaskelma 31. joulukuuta 1993 ja 31. joulukuuta 1992 päättyville vuosille (määrät ecuina) >TAULUKON PAIKKA> >TAULUKON PAIKKA> PÄÄTÖSLAUSELMA, tilintarkastustuomioistuimen kertomuksesta, joka käsittelee Euroopan hiili- ja teräsyhteisön kirjanpitoa 31. joulukuuta 1993, ja tilintarkastustuomioistuimen kertomuksesta, joka käsittelee EHTY:n kirjanpitoa ja varainhoitoa EUROOPAN PARLAMENTTI, joka - ottaa huomioon EHTY:n vuosikertomuksen varainhoitovuodelta 1993 ja erityisesti EHTY:n taseen sekä tuloslaskelman 31. joulukuuta 1993, - ottaa huomioon tilintarkastustuomioistuimen kertomuksen, joka käsittelee EHTY:n kirjanpitoa 31. joulukuuta 1993 (1), ja kertomuksen, joka käsittelee Euroopan hiili- ja teräsyhteisön kirjanpitoa ja varainhoitoa (2), - ottaa huomioon talousarvion valvontavaliokunnan mietinnön (A4-0057/95), A. ottaa huomioon, että tilintarkastustuomioistuin on todennut, että EHTY:n rahoitusta koskeva selvitys 31. joulukuuta 1993 antaa oikean kuvan sen toiminnan tuloksista silloin päättyneenä vuonna, B. ottaa huomioon, että EHTY:n perustamissopimuksen voimassaolo lakkaa vuonna 2002, ja toimiin on jo ryhdytty joidenkin sen toimintojen siirtämiseksi EY:lle, Yleistä 1. Toteaa, että EHTY:llä on yhä oma tehtävänsä teollisuussektoriensa edunvalvojana ja että sen olisi jatkettava toimintaansa niin kauan kuin EHTY-veroa vielä kerätään; on kuitenkin sitä mieltä, että eräiden vähemmän selvien toiminta-alueiden osalta EHTY:n budjetti lähestyy tilannetta, jossa se ei saavuta politiikan kannalta "kriittistä massaa"; 2. Pyytää komissiota nopeuttamaan EHTY:n toiminnan siirtämistä EY:lle vähemmän sektorikohtaisten alueiden osalta (sosiaalipolitiikka, uudelleenkoulutus, tutkimus); Vuoden 1993 rahoitusta koskevat yhteenvedot 3. On sitä mieltä, että komission suhtautuminen riskien hallintaan on yhä harkittua; pitää tervetulleena tappioidenvastaisen epäspesifisen varauksen käyttöönottoa uudelleen vuoden 1993 taseessa; 4. Huomauttaa, että taselukemat, joiden perusteella EHTY:n luottokelpoisuus arvioidaan, pysyvät yhä suositusten mukaisina ja että EHTY:ä voidaan yhä pitää taloudellisesti vakaana; 5. Pyytää komissiota edelleen kehittämään ennakoivia riskianalyysimenetelmiään riskien arvioimiseksi EHTY:n taseessa tulevina vuosina; EHTY:n lainaustoiminta 6. Tukee työpaikkojen käyttöä kriteerinä EHTY:n investointilainoja ja niihin liittyviä korkotukia myönnettäessä; pyytää komissiota kuitenkin tulevaisuutta varten tutkimaan, miten kriteerit saadaan paremmin vastaamaan todellisia olosuhteita ja vähemmän potentiaalisesti harhaanjohtaviksi kunkin lainan todellisen vaikutuksen osalta; 7. Pyytää komissiota varmistamaan, että EHTY:n lainat jakautuvat entisten EHTY:n jäsenvaltioiden kesken, ja tarpeen vaatiessa määrittelemään eri ehdot korkohyvityksen myöntämisperusteille eri alueilla; 8. Huomauttaa, että EHTY:n myöntäessä kaikenkattavaa lainaa sen poliittisten tarkoitusperien ja lainaa hoitavan taloudellisen väliportaan kaupallisten tarkoitusperien välillä on mahdollisesti ristiriita; pyytää komissiota varmistamaan, että väliportaiden raportointivaatimukset ovat mahdollisimman yksinkertaisia, mutta tehokkaasti pistokokeiden avulla toteutettuja; Bagnoli 9. Huomauttaa vielä, että komissio ei ole vielä kyennyt perimään takaisin korkohyvityksiä, jotka maksettiin epäasianmukaisesti Bagnolin myöhemmin suljettuihin terästehtaisiin tehdyille investoinneille; on sitä mieltä, että tilanne on vallinnut liian kauan ja että perinnän on tapahduttava vuoden loppuun mennessä tarvittaessa oikeustoimiin turvautuen; Kaivosten sulkeminen Isossa-Britanniassa 10. On tyytymätön siihen, että EHTY myönsi investointirahoitusta tuotantokapasiteetin lisäämiseen kahdessa brittiläisessä hiilikaivoksessa sekä rahoitukseen liittyviä korkohyvityksiä, ja kaivokset suljettiin kaksi vuotta myöhemmin; on sitä mieltä, että kyseinen tapaus vastaa Bagnolin tapausta siinä, että yhden EHTY:n jäsenvaltion kansallinen politiikka välittömästi heikensi EHTY:n toiminnan onnistumista ja aiheutti varojen haaskausta; on sitä mieltä, että oikeus korkotukiin pitäisi kyseisen investoinnin osalta menettää; 11. Pyytää komissiota perimään takaisin Isossa-Britanniassa myöhemmin suljetuille hiilikaivoksille myönnettyihin investointilainoihin liittyvän korkotuen; pyytää komissiota käyttämään takaisin perityt varat konvertointitoimenpiteisiin kyseisillä alueilla; 12. Pyytää komissiota valvomaan tarkasti kehitystä yksityistetyissä hiilikaivoksissa Isossa-Britanniassa tarkoituksena turvata kyseisille kaivoksille myönnetyt lainat sekä näihin lainoihin ja korkohyvityksiin liittyvien ehtojen kunnioittaminen; 13. Pyytää komissiota kysymään oikeusosastoltaan, onko kyseisille kahdelle Ison-Britannian hiilikaivokselle maksettujen korkohyvitysten takaisinperiminen mahdollista ja millaisia oikeudellisia seurauksia on siitä, jos Euroopan parlamentti hylkää vastuuvapauden myöntämisen tietyn toimenpiteen osalta, sekä pyytää ilmoittamaan parlamentille oikeusosaston johtopäätöksistä. (1) EYVL N:o C 211, 2.8.1994, s. 7 (2) EYVL N:o C 346, 7.12.1994, s. 1